Briony Fer

Briony Fer (Erresuma Batua, 1956ko urriaren 21a) arte historialari, irakasle, kritikari eta erakusketa komisario britainiarra da. Artearen historiako irakaslea Londresko University Collegen. XX. mendeko artearen eta garaikidearen hainbat gairi buruz idatzi du luze eta zabal. Hainbat artista garaikideri buruzko saiakerak idatzi ditu, hala nola Gabriel Orozco, Vija Celmins, Jean-Luc Moulène, Roni Horn, Ed Ruscha edo Rachel Whiteread. Ikerketaren ardatzetako bat Eva Hesse eskultore estatubatuarraren artea izan du, artistaren atzera begirako katalogoa idatzi zuenean, esaterako, Elisabeth Sussman erakusketa komisarioak San Frantziskoko Arte Modernoko Museoan ondua. 2015. urtetik akademia britainiarreko (FBA) kide da, artearen eta musikaren historia sailean.

 Bizitza 

 Lehen urteak eta hezkuntza 
Briony Fer-ek Artearen Historia ikasi zuen Sussex-eko Unibertsitatean eta 1979. urtean lizentziatu zen. 1988. urtean bukatu zuen doktoretza, Unibertsitate berean, abangoardia sobietar eta frantsesei buruzko hitzaldi batekin. Tesia Dawn Adès eta Michael Podro irakasleek gainbegiratu zuten.

 Ibilbidea 
1980. urtean, Fer Open Universityko (OU) Artearen Historia Sailean sartu zen, eta hantxe garatu zituen OUk eta Yale University Pressek 1993. urtean kaleratutako Modernity and Modernism testuliburuetan argitaratutako saiakerak. University College-ko Artearen Historia Sailera batu zen 1990. urtean, eta 2005. urtean irakasle izendatu zuten.

Fer hainbat erakusketatan aritu izan da komisario lanak egiten, hala nola Gabriel Orozcoren erakusketa Eskoziako Edinburgo hiriburuko Fruitmarket Galleryn 2013. urtean.

2025. urtean Gabriel Orozco: Politécnica Nacional erakusketa ondu zuen, Gabriel Orozcoren lanaren atzera begirako erakusketa, Mexikoko Jumex Museoan.

 Beste jarduera batzuk 
Briony Fer izan zen Nasher sarirako Isa Genzken (2019), Michael Rakowitz (2020), Senga Nengudi (2023) eta Otobong Nkanga (2024) hautatu zituen epaimahaikideetako bat.

 Argitalpenak 

 Fer-en argitalpenak 

 On Abstract Art (2000, Yale University Press)
 The Infinite Line (2004, Yale University Press)

 Fer saiakerak dituzten katalogoak 

 Jean-Luc Moulene (2009)
 Karla Black - Brains are Really Everything (2011)
 Gabriel Orozco - Thinking in Circles (2013)

 Erreferentziak 

 Kanpo estekak 

 UCLren Artearen Historiaren profila

Kategoria:Britainiarrak
Kategoria:Historialariak
Kategoria:Emakume historialariak
Kategoria:Erresuma Batuko historialariak
Kategoria:Britainiar Akademiako kideak
Kategoria:Irakasleak
Kategoria:Emakume irakasleak
Kategoria:Erresuma Batuko irakasleak
Kategoria:Erakusketa komisarioak
Kategoria:Arte kritikariak